Slováci v česko-slovenskej futbalovej reprezentácii

Slováci v česko-slovenskej futbalovej reprezentácii sa výrazným spôsobom podieľali na všetkých veľkých úspechoch česko-slovenského futbalu. Celkove si  česko-slovenský reprezentačný dres oblieklo 189 slovenských futbalistov, ktorí strelili 264 gólov.

História 
Prvým reprezentantom slovenského pôvodu bol v roku 1925 František Szedlacsek, hráč DFC Praha, pochádzajúci z Hlohovca. Prvým hráčom zo slovenského klubu v čs. reprezentácii sa stal Pavol Šoral z I. ČsŠK Bratislava v roku 1929. V rokoch 1920-1938 sa Slováci objavovali v reprezentácii len ojedinele, najviac sa uplatnil Bratislavčan Štefan Čambal, pôsobiaci v Slavii Praha. V rokoch 1932-1935 odohral 21 zápasov a bol prvým Slovákom, ktorý si zahral na majstrovstvách sveta vo futbale 1934, kde získalo Česko-Slovensko strieborné medaily. Po druhej svetovej vojne sa slovenskí futbalisti začali  v česko-slovenskej reprezentácii výraznejšie presadzovať, mnohí prispeli k postupu Česko-Slovenska na MS 1954 a MS 1958. Éra trénera Rudolfa Vytlačila 1959-1963 priniesla veľké úspechy, bronz z premiérových ME 1960 a striebro z MS 1962 v Čile. Osobnosťami tejto generácie boli Viliam Schrojf (najlepší brankár MS 1962) , Ján Popluhár, Andrej Kvašňák a Adolf Scherer.

Na prelome sedemdesiatych a osemdesiatych rokov 20. storočia získal slovenský futbal výraznú prevahu nad českým. V rokoch 1968 až 1975 dominovali v čs. lige Spartak Trnava a Slovan Bratislava, hráči týchto klubov tvorili základ čs. reprezentácie. V reprezentačnom drese debutovalo množstvo hráčov zo  Slovenska, na MS 1970 v Mexiku bolo v 22-člennom kádri 17 Slovákov. Zlatá éra slovenského futbalu vyvrcholila ziskom titulu majstrov Európy 1976, keď vo finále proti favorizovanému mužstvu NSR nastúpilo v základnej zostave osem hráčov zo Slovenska a len traja Česi. Táto úspešná generácia vybojovala o štyri roky neskôr bronz na ME 1980. V osemdesiatych rokoch minulého storočia nastala kríza slovenského, najmä klubového futbalu, v reprezentácii hrali len Slováci pôsobiaci v českých kluboch. Po návrate trénera Jozefa Vengloša k reprezentácii prišlo k zlepšeniu, na MS 1990 mali Slováci a Česi rovnomerné zastúpenie.

Slováci na MS a ME 
Majstrovstvá sveta
1934 (2. miesto) - Štefan Čambal, Gejza Kalocsay
1938 - Ferdinand Daučík
 1954 - Teodor Reimann, Imrich Stacho, Anton Krásnohorský, Michal Benedikovič, Kazimír Gajdoš, Anton Malatinský, Ladislav Kačáni, Emil Pažický
 1958 - Imrich Stacho, Gustáv Mráz, Ján Popluhár, Titus Buberník, Pavol Molnár
1962 (2. miesto) - Viliam Schrojf, Ján Popluhár, Andrej Kvašňák, Adolf Scherer, Jozef Adamec, Jozef Štibrányi, František Schmucker, Jozef Bomba, Titus Buberník
1970 - Alexander Vencel st., Karol Dobiaš, Vladimír Hrivnák, Alexander Horváth, Vladimír Hagara, Ján Zlocha, Ladislav Kuna, Andrej Kvašňák, Karol Jokl, Ivan Hrdlička, Jaroslav Pollák, Jozef Adamec, Ladislav Petráš, Ján Čapkovič,  Anton Flešar,   Ján Pivarník,  Milan Albrecht
1982 - Stanislav Seman, Jozef Barmoš, Ladislav Jurkemik, Jozef Kukučka, Ján Kozák st., Marián Masný
1990 (štvrťfinále) - Ján Kocian, Jozef Chovanec, Ľubomír Moravčík, Vladimír Weiss, Július Bielik, Stanislav Griga, Milan Luhový, Vladimír Kinier, Peter Palúch, Peter Fieber, Viliam Hyravý

Majstrovstvá Európy
1960 (3. miesto) - Viliam Schrojf, Ján Popluhár, Titus Buberník, Ladislav Pavlovič, Anton Moravčík, Andrej Kvašňák, Milan Dolinský, Pavol Molnár, Justín Javorek
1976 (majstri Európy) - Ján Pivarník, Anton Ondruš (kapitán), Jozef Čapkovič,Karol Dobiaš, Jozef Móder, Marián Masný, Ján Švehlík, Ladislav Jurkemik, Jaroslav Pollák, Alexander Vencel st. Pavol Biroš, Dušan Galis, Dušan Herda, Koloman Gögh, Jozef Barmoš, Ladislav Petráš
1980 (3. miesto) - Stanislav Seman, Jozef Barmoš, Ladislav Jurkemik, Anton Ondruš (kapitán), Koloman Gögh, Ján Kozák st., Marián Masný, Karol Dobiaš, Jaroslav Pollák, Dušan Kéketi

Hráči 
Prvý Slovák v čs. reprezentácii: František Szedlacsek,  3:1, 24. 5. 1925
Prvý hráč zo slovenského klubu: Pavol Šoral (I.ČsŠK Bratislava),  4:3, 28. 10. 1929
Prvý Slovák po roku 1945: Viktor Tegelhoff,  0:3, 7. 4. 1946
Poslední Slováci v čs.reprezentácii: Ľubomír Moravčík,  Peter Dubovský, Jaroslav Timko,   0:0, 17. 11. 1993
Najviac zápasov: 75, Marián Masný, 1974-1982
Najdlhšie v reprezentácii: 15 rokov, Jozef Adamec, 1960-1974
Najkratšie v reprezentácii: 6 minút, Rudolf Ducký,  1:1, 11. 11. 1981 
Prvý Slovák na MS: Štefan Čambal, MS 1934
Najviac zápasov na MS: 9, Ján Popluhár, 1958,1962
Najviac účastí na MS: 2, Ján Popluhár (1958,1962), Andrej Kvašňák (1962,1970), Jozef Adamec (1962,1970)
Najviac zápasov bez účasti na MS: 58, Anton Ondruš, 1974-1982
Najmladší Slovák v čs. reprezentácii: 18 rokov, 66 dní, Karol Jokl,  0:2, 3. 11. 1963
Najstarší Slovák v čs. reprezentácii: 34 rokov, 355 dní, Viktor Tegelhoff,  0:3, 13. 12. 1953
Najstarší Slovák-debutant v čs. reprezentácii: 33 rokov, 46 dní, Ladislav Molnár,  3:0, 28. 10. 1993
Prvý zápas s prevahou Slovákov:  1:3, 25. 9. 1949 Viedeň, hralo 6 Slovákov (Vladimír Venglár, Michal Vičan, Anton Krásnohorský, Michal Benedikovič, Viktor Tegelhoff, Gejza Šimanský) 
Najviac Slovákov v jednom zápase:
 –  0:0, 2. 7. 1972 Porto Alegre, turnaj o Pohár nezávislosti 
12, 10 + 2 striedali – Karol Dobiaš, Ľudovít Zlocha, Vladimír Hagara, Ján Pivarník, Ján Medviď, Ladislav Kuna, Jaroslav Pollák, Vladimír Ternény, Jozef Adamec, Dušan Kabát, striedali Anton Hrušecký a Ján Čapkovič
 –  0:1, 9. 5. 1970 Luxemburg
12, 8 + 4 striedali – Karol Dobiaš, Vladimír Hrivnák, Alexander Horváth, Ján Zlocha, Ivan Hrdlička, Andrej Kvašňák, Jozef Adamec, Milan Albrecht, striedali Ladislav Kuna, Anton Flešar, Ján Čapkovič a Jaroslav Pollák
Najviac Slovákov na MS: MS 1970, 17 Slovákov + 5 Čechov
Najviac Slovákov na ME: ME 1976, 15 Slovákov + 5 Čechov

Brankári
Prvý Slovák-brankár: Ferdinand Kardoš,  4:0, 14. 6. 1931
Najviac zápasov: 39, Viliam Schrojf, 1953-1965
Najviac zápasov s čistým kontom: 10, Viliam Schrojf, 1953-1965
Najdlhšia séria bez inkasovaného gólu: 278 minút, Viliam Schrojf, 6. 7. 1960 - 26. 3. 1961
Najmladší brankár-Slovák: 21 rokov, 223 dní, Alexander Vencel st.,  3:1, 19. 9. 1965
Najstarší brankár-Slovák: 33 rokov, 126 dní, Teodor Reimann,  0:2, 16. 6. 1954

Kapitáni
Prvý kapitán-Slovák: Štefan Čambal,  1.2, 6. 8. 1933
Najviac zápasov s kapitánskou páskou: 36, Anton Ondruš, 1976-1980
Najmladší kapitán: 23 rokov, 281 dní, Karol Dobiaš,  1:1, 25. 9. 1971
Najstarší kapitán: 34 rokov, 40 dní, Ján Kocian,  1:1, 22. 4. 1992

Góly 
Prvý gól Slováka: František Szedlacsek,  3 : 1, 24. 5. 1925
Prvý gól Slováka po roku 1945: Miloš Klimek,  3 : 2, 14. 9. 1946
Posledný gól Slováka: Peter Dubovský,  3 : 0, 28. 10. 1993
Najviac gólov: 22, Adolf Scherer, 1958 – 1964
Najviac gólov v jednom roku: 8, Andrej Kvašňák, 1961

Najviac gólov v jednom zápase:
3, Adolf Scherer,  4 : 0, 30. 10. 1960
3, Jozef Adamec,  3 : 2, 23. 6. 1968
3, Jozef Adamec,  3 : 0, 7. 10. 1969
3, Peter Dubovský,  5 : 2, 2. 6. 1993

Najviac gólov debutanta:
2, Gejza Šimanský,   6 : 2, 21. 9. 1947
2, Ivan Mráz,  4 : 3, 29. 4. 1964
2, František Karkó,  4 : 0, 16. 6. 1971

Prvý gól Slováka na MS: Jozef Štibrányi,  1 : 0, 31. 5. 1962
Najviac gólov na MS: 3, Adolf Scherer, MS 1962
Najviac gólov na jednom turnaji MS: 3, Adolf Scherer, 1962
Najviac gólov v jednom zápase MS: 2, Adolf Scherer,  3 : 1, MS 1962 (semifinále), 15. 6. 1962
Prvý gól Slováka na ME: Ladislav Pavlovič,  2 : 0, ME 1960 (zápas o 3. miesto), 9. 7. 1960
Najrýchlejší gól: 15. sekunda, Titus Buberník,  3 : 0, 29. 5.1960 (podľa magazínu Kicker v 25. sekunde)
Najrýchlejší gól debutanta: 8 minút, František Karkó,  4 : 0, 16. 6. 1971, v 76. min. striedal Františka Veselého, v 84. a 89. min. strelil dva góly
Prvý hetrik Slováka: Adolf Scherer,  4 : 0, 30. 10. 1960
Najviac hetrikov: 2, Jozef Adamec,  3 : 2 (1968),  3:0 (1969)
Najrýchlejší hetrik: Peter Dubovský, 31 minút (),  5 : 2, 2. 6. 1993
Najviac gólov obrancu: 9, Anton Ondruš, 1974 – 1980
Gól brankára: Imrich Stacho,  4 : 0, 10. 5. 1959, gól z pokutového kopu
Gól do súperovej aj do vlastnej brány v jednom zápase: Anton Ondruš,  3 : 1 po predlžení (semifinále ME 1976), 16. 6. 1976, (Ondruš 1 : 0, Ondruš 1 : 1 vlastný)
Prvý pokutový kop: Ľudovít Rado,  6 : 0, 24. 4. 1938, pokutový kop nepremenil
Prvý gól z pokutového kopu: Jozef Marko,  1 : 3, 4. 9. 1949 
Najviac  gólov z pokutového kopu: 3, Marián Masný,  2 : 2 (1974),  3 : 4 (1978),  3 : 0 (1978)
Prvý vlastný gól: Imrich Stacho,  3 : 2, 2. 4. 1958  
Najmladší strelec gólu: Jozef Adamec, 19 rokov, 38 dní,  2 : 1, 26. 3. 1961
Najstarší strelec gólu: Ladislav Pavlovič, 34 rokov, 92 dní,  2 : 0, 9. 7. 1960

Zaujímavosti 
Bratia v reprezentácii:
Jozef Karel, 7 (1946-1948) a  Ján Karel, 3 (1953)
Marián Masný, 75 (1974-1982) a  Vojtech Masný, 9 (1964-1967)
Ján Čapkovič, 20 (1968-1974) a  Jozef Čapkovič, 16 (1974-1977)
Ján Zlocha, 4 (1969-1970) a  Ľudovít Zlocha, 12 (1971-1973)
Michal Medviď, 2 (1964) a  Ján Medviď, 7 (1972-1975)
Dušan Herda, 2 (1972) a  Peter Herda, 1 (1986)
Milan Luhový, 31 (1982-1991) a  Ľubomír Luhový, 2 (1990-1993)

Otec a syn v reprezentácii:
Vladimír Weiss st., 3 (1964-1965) a  Vladimír Weiss ml., 19 (1988-1990) 
Alexander Vencel st., 25 (1965-1977) a  Alexander Vencel ml., 2 (1991-1992) 

Strýko a synovec v reprezentácii:
František Chovanec, 1 (1972) a  Jozef Chovanec, 52 (1984-1992)

Reprezentovali Česko-Slovensko aj inú krajinu:
Ladislav Kubala ,  6× ,  3×,  19×  
Božin Laskov,  3×,   8×
František Szedlacsek,  2×, Maďarsko 1×
Gejza Kalocsay ,  3×,  2×
Gejza Kocsis,  1×,  2×

Reprezentoval Česko-Slovensko vo futbale aj v hokeji:
Teodor Reimann, reprezentoval 14×  a 5×  vo futbale ako brankár; 7×  a 1×  v hokeji ako útočník! 

Najviac zápasov ako náhradník:
Alexander Vencel st., 1965-1977 ako náhradník Iva Viktora v 38 zápasoch

Tréneri 
Prvý slovenský tréner: Ferdinand Daučík,  1:1, 10. 10. 1948
Najviac zápasov: 76, Jozef Vengloš, 1978-1982 a 1988-1990
Prvý slovenský tréner na MS: Karol Borhy, MS 1954
Najviac účastí na MS: 2, Jozef Vengloš, MS 1982, MS 1990

Referencie

Literatúra 
 Štefan Mašlonka, Jozef Kšiňan: Zlatá kniha futbalu na Slovensku, Šport, 1988
 Ladislav Grünner: Majstrovstvá Európy vo futbale 1960-1984, Šport a Smena, 1985
 Božin Laskov: Doktor v kopačkách, Šport, 1990
 Jozef Kšiňan: Vencelovci, Futbal magazín, 2013, čís. 12.

Pozri aj 
Zoznam Slovákov v česko-slovenskej futbalovej reprezentácii
Česko-slovenské národné futbalové mužstvo
Rekordy česko-slovenskej futbalovej reprezentácie
Rekordy slovenskej futbalovej reprezentácie

Futbal v Česko-Slovensku
Futbalové zoznamy